બીજાં વિશ્વ યુદ્ધ બાદ ડિજિટલ કમ્પ્યૂટર્સ અને અન્ય તંત્રવિદ્યાની શાખાઓની શોધ થતાં વધુ જટિલ સંકેત શબ્દો કે સાઇફર બનાવવાનું કામ શક્ય બન્યું વધુમાં કમ્પ્યૂટર્સને કારણે કોઇ પણ પ્રકારની માહિતીનું એન્ક્રિપ્શન બેવડા પ્રકારનાં સ્વરૂપમાં આપવાનું શક્ય બન્યું જે પ્રાચીન સાઇફરમાં નહોતું તેમાં ફક્ત એન્ક્રિપ્ટેડ લેખિત ભાષા હતી. જ્યારે કમ્પ્યૂટર્સની શોધ નવી અને નોંધપાત્ર હતી. આમ, કમ્પ્યૂટર્સના ઉપયોગે ભાષાશાસ્ત્રીય સંકેતલિપીની જગ્યા લીધી જેમાં નવા સલંકેત શબ્દોની રચના તેમજ સંકેતલિપી વિશ્લેષણનો સમાવેશ થતો હતો. કમ્પ્યૂટર્સ દ્વારા રચિત સંકેત શબ્દો કે સાઇફરની લાક્ષણિકતાઓ તેનાં બેવડાં સંભાવનાના સિદ્ધાંતના એકમોના ઉપયોગ મારફતે પણ બનાવવામાં આવે છે. (ઘણી વખત તે જૂથ કે સમૂહમાં હોય છે.). તે પ્રાચીન પદ્ધતિ કરતાં અલગ હોય છે. પ્રાચીન પદ્ધતિમાં સામાન્યતઃ પ્રત્યક્ષ રીતે પરંપરાગત ભાષા (શબ્દો કે આંકડાઓનો) સમાવેશ કરવામાં આવે છે. જોકે કમ્પ્યૂટર્સ સંકેતલિપી વિશ્લેષણમાં પણ મદદ કરી શકતા હોવાથી તેના દ્વારા વધારવામાં આવેલી સાઇફર કે સંકેત શબ્દોની જટિલતામાં થોડે ઘણે અંશે રાહત મળી છે. આધુનિક સાઇફર્સ સંકેતલિપી વિશ્લેષણ કરતાં ખૂબ જ આગળ છે; સારી ગુણવત્તાવાળા સાઇફરનો ઉપયોગ એ ખૂબ જ કાર્યક્ષમ બાબત છે. (દા.ત. ખૂબ જ ઝડપી અને તેના માટે ખૂબ જ ઓછા સ્રોતોની જરૂર છે. (દા. ત.કમ્પ્યૂટરની મેમરી અથવા તો સીપીયુની ક્ષમતા.)). જ્યારે તેને ઉકેલવા માટે ખૂબ જ ધરખમ અને અથાગ પ્રયાસો કરવા પડે છે. આ પ્રયાસો પ્રાચીન સાઇફરને ઉકેલવા માટે કરવામાં આવતાં પ્રયાસો કરતાં અનેકગણા વધારે હોય છે. જેના કારણે સંકેતલિપી વિશ્લેષણ બિનકાર્યક્ષમ, બિનવ્યવહારુ બની જાય છે. બીજા શબ્દોમાં કહીએ તો તે અશક્ય બની જાય છે. આક્રમણની વૈકલ્પિક પદ્ધતિઓ (લાંચ, ઘરફોડ, ધમકી, હેરાનગતિ...)પરિણામોમાં ખૂબ જ આકર્ષક બનવા લાગી.

સંકેતલિપી અંગેનું મુક્ત અને વિશાળ શૈક્ષણિક સંશોધન તાજેતરમાં જ થયું છે તેની શરૂઆત 1970ના મધ્ય ભાગથી જ કરવામાં આવી હતી. તાજેતરના સમયગાળામાં આઇબીએમ(IBM)ના કર્મચારી દ્વારા ઘડવામાં આવેલો ગાણિતિક સિદ્ધાંત ફેડરલ (દા. ત. યુએસ) ડેટા એન્ક્રિપ્શન સ્ટાન્ડર્ડ બનવા પામ્યો છે; વ્હિટફિલ્ડ ડિફી અને માર્ટિન હેલમેને તેમના ચાવીરૂપ ગાણિતિક સિદ્ધાંતો પ્રકાશિત કર્યા છે,[19]; અને આરએસએના ગાણિતિક સિદ્ધાંતો માર્ટિન ગાર્ડનરની સાયન્ટિફિક અમેરિકન કટારમાં પ્રસિદ્ધ કરવામાં આવ્યા છે. તે સમયથી સંકેતલિપીનો ઉપયોગ સંચાર માધ્યમો, કમ્પ્યૂટર નેટવર્ક અને સામાન્યતઃ કમ્પ્યૂટર સિક્યુરિટીમાં વિશેષ રૂપે થવા લાગ્યો. સંકેતલિપીની કેટલીક આધુનિક પદ્ધતિઓ પકડી ન શકાય તેવા કેટલાક ગાણિતિક પ્રશ્નોમાં જ તેમની ચાવીની ગુપ્તતા જાળવી શકે છે. જેમ કે પૂર્ણાંક અવયવ અથવા સ્વતંત્ર ઘાતાંક ગણિતના પ્રશ્નો તેથી તેને વ્યાવહારિક ગણિત સાથે ઊંડો સંબંધ છે. સંકેતલિપીની તકનીક સંપૂર્ણ સલામત છે તેવા કોઇ જ સચોટ પૂરાવાઓ નથી. (પરંતુ જુઓ શ્રેષ્ઠ વન ટાઇમ પેડ) જેમાં એવા પુરાવા છે કે આ તકનીક સંપૂર્ણ સલામત છે. "જો" કોઇ કમ્પ્યૂટરને લગતો પ્રશ્ન ઉકેલવામાં અઘરો હોય તો અમલીકરણની આ માન્યતા અથવા તો વ્યવહારુ ઉપયોગ કરી શકાય છે.

સંકેતલિપીના ઇતિહાસથી પરિચિત સંકેતલિપીના ગામિતિક સિદ્ધાંતો અને તેની પદ્ધતિનું નિર્માણ કરનારા લોકો આ પ્રકારની પદ્ધતિનું નિર્માણ કરતી વખતે ભાવિ સંભાવનાના સિદ્ધાંતોને પણ તેમનાં નિર્માણમાં ધ્યાન રાખે છે. દા. ત. કમ્પ્યૂટરની શક્તિ પ્રક્રિયામાં સતત સુધારાના કારણે વિચાર શક્તિ વિનાનાં દળ તરફથી થતાં હુમલાની શક્યતામાં વધારો કરે છે. આમ. ચાવીરૂપ સંકેત શબ્દોની લંબાઇનું જ્યારે સ્પષ્ટીકરણ કરવામાં આવે ત્યારે વધુ આધુનિક ચાવીરૂપ શબ્દોની લંબાઇ વધારવાની જરૂરીયાત રહે છે. આવશ્યક કમ્પ્યૂટિંગ થકી થનારી અસકો અંગે કેટલાક સંકેતલિપી વિશ્લેષકોએ નોંધ લેવા માંડી છે. આ પ્રકારનાં મશીનોના જાહેર કરવામાં આવેલાં નિકટવર્તી નાના અમલીકરણોને પરિણામે આની જરૂર માત્ર અનુમાનિત નહીં પરંતુ સ્પષ્ટતાપૂર્વકની સાવધાનીના રૂપે વર્તાઇ શકે તેમ છે.

અંદાજે 20મી સદીની શરૂઆતમાં સંકેતલિપી મુખ્યત્વે ભાષાશાસ્ત્ર અને શબ્દકોષ રચનાનાં નમૂના સાથે જોડાયેલી હોય તે જરૂરી હતું. ત્યારથી સંકેતલિપી ઉપર આપવામાં આવતું ભારણ હવે બદલાઇ ગયું છે. હવે તેમાં માહિતીનો સિદ્ધાંત, કમ્પ્યૂટેશનલ કોમ્પ્લેક્સિટી, આંકડાશાસ્ત્ર, કોમ્બિનેટોરિક્સ, બીજગણિત, ક્રમનો સિદ્ધાંત અને સામાન્ય ચોક્કસ ગણિત સહિતનાં ગણિતોનો ઉપયોગ પુષ્કળ પ્રમાણમાં કરવામાં આવે છે. સંકેતલિપી એ ઇજનેરી ક્ષેત્રની પણ એક શાખા છે. પરંતુ તેનો અસામાન્ય ઉપયોગ સક્રિય, બુદ્ધિજીવી અને મલિન ઇરાદો ધરાવનારા દુશ્મનો સામે લડવાનો છે. (જુઓ ક્રિપ્ટોગ્રાફિક એન્જિનિયરિંગ અને સિક્યુરિટી એન્જિનિયરિંગ; અન્ય પ્રકારની ઇજનેરી શાખાઓ જેવીકે સિવિલ એન્જિનિયરિંગ અને મિકેનિકલ એન્જિનિયરિંગ) જેમાં માત્ર કુદરતી આફતો કે બળો ઉપર દેખરેખ રાખવાની હોય છે. સંકેતલિપીના પ્રશ્નો તેમજ પરિમાણ ભૌતિકશાસ્ત્ર વચ્ચે રહેલા સંબંધ અંગે ગહન અને સક્રિય અભ્યાસ ચાલી રહ્યો છે. (જુઓ ક્વોન્ટમ ક્રિપ્ટોગ્રાફી અને ક્વોન્ટમ કમ્પ્યૂટિંગ.)

સાર્વજનિક ગૂઢ સંકેતલિપી
સપ્રમાણ-ગૂઢ સંકેતલિપી
કાયદાકીય મુદ્દાઓ
કમ્પ્યૂટર યુગ